ศก.ไทยไตรมาส2โต3.6%
สศค.เผย ส่งออก-ท่องเที่ยว ดันเศรษฐกิจไทยโตเพิ่มขึ้น คาดทั้งปีทำได้ตามเป้าโต 4-5% ต่อปี
28 ก.ค. 2554

สศค.เผย ส่งออก-ท่องเที่ยว ดันเศรษฐกิจไทยโตเพิ่มขึ้น คาดทั้งปีทำได้ตามเป้าโต 4-5% ต่อปี
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า สศค.คาดว่าเศรษฐกิจไทยไตรมาส 2 ปี 2554 ขยายตัวได้ 3.6% มากกว่าไตรมาส 1 ที่ขยายตัวได้ 3%
สาเหตุสำคัญมาจากมูลค่าการส่งออกที่ขยายตัว 19.4% และการท่องเที่ยวที่มีนักท่องเที่ยวเข้ามาในประเทศไทยถึง 4.4 ล้านคน สินเชื่อยังขยายตัวได้ดี 14% และรายได้เกษตรกรที่โต 6%
นายนริศ กล่าวว่า เศรษฐกิจที่เหลือครึ่งปี 2554 จะขยายตัวได้มากกว่า 5% และทั้งปีขยายตัวได้ 4-5% ต่อปี โดยเศรษฐกิจยังมีปัจจัยเสี่ยงจากเศรษฐกิจต่างประเทศของสหรัฐและยุโรป หากแก้ไขได้ดีก็จะส่งผลดีกับการส่งออกของไทย